ระเบียบกระทรวงมหาดไทยระเบียบกระทรวงมหาดไทยว่าด้วยการวางแผนพัฒนาขององค์กรปกครองส่วนท้องถิ่นพ.ศ. ๒๕๔๑ เพื่อให้การบริหารงานขององค์กรปกครองส่วนท้องถิ่นเป็นไปอย่างมีประสิทธิภาพและสอดคล้องกับการพัฒนาประเทศตามแผนพัฒนาเศรษฐกิจและสังคมแห่งชาติอาศัยอำนาจตามความในมาตรา ๒๘๓ วรรคสอง ของรัฐธรรมนูญแห่งราชอาณาจักรไทย มาตรา ๒๐และมาตรา ๕๗ แห่งพระราชบัญญัติระเบียบบริหารราชการแผ่นดิน พ.ศ. ๒๕๓๔ มาตรา ๖แห่งพระราชบัญญัติองค์การบริหารส่วนจังหวัด พ.ศ. ๒๕๔๐ มาตรา ๗๗ แห่งพระราชบัญญัติเทศบาลพ.ศ. ๒๔๙๖ มาตรา ๓๕ แห่งพระราชบัญญัติสุขาภิบาล พ.ศ. ๒๔๙๕ มาตรา ๖แห่งพระราชบัญญัติระเบียบบริหารราชการเมืองพัทยา พ.ศ. ๒๕๒๑ และมาตรา ๕แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ รัฐมนตรีว่าการกระทรวงมหาดไทยจึงออกระเบียบไว้ดังนี้ข้อ ๑ ระเบียบนี้เรียกว่า ระเบียบกระทรวงมหาดไทยว่าด้วยการวางแผนพัฒนาขององค์กรปกครองส่วนท้องถิ่น พ.ศ. ๒๕๔๑ข้อ ๒[๑] ระเบียบนี้ใช้เมื่อพ้นกำหนดหนึ่งร้อยยี่สิบวันนับแต่วันประกาศในราชกิจจานุเบกษาเป็นต้นไปข้อ ๓ ให้ยกเลิก(๑) ระเบียบกระทรวงมหาดไทย ว่าด้วยการวางแผนพัฒนาของหน่วยการบริหารราชการส่วนท้องถิ่นพ.ศ. ๒๕๓๓(๒) ระเบียบกระทรวงมหาดไทย ว่าด้วยแนวทางการวางแผนพัฒนาตำบลขององค์การบริหารส่วนตำบลพ.ศ. ๒๕๔๐บรรดาระเบียบ ข้อบังคับหรือคำสั่งอื่นใดซึ่งขัดหรือแย้งกับระเบียบนี้ ให้ใช้ระเบียบนี้แทนข้อ ๔ให้ปลัดกระทรวงมหาดไทยรักษาการตามระเบียบนี้และให้มีอำนาจกำหนดหลักเกณฑ์และวิธีปฏิบัติเพื่อดำเนินการให้เป็นไปตามระเบียบนี้ได้ให้ผู้ว่าราชการจังหวัดมีอำนาจยกเว้นหรือผ่อนผันการปฏิบัติตามระเบียบนี้ขององค์กรปกครองส่วนท้องถิ่นภายในเขตจังหวัดได้ตามที่เห็นสมควรแล้วรายงานกระทรวงมหาดไทยทราบข้อความทั่วไป ข้อ ๕ ในระเบียบนี้องค์กรปกครองส่วนท้องถิ่นหมายความว่า องค์การบริหารส่วนจังหวัด เทศบาล สุขาภิบาล เมืองพัทยาและองค์การบริหารส่วนตำบลสภาท้องถิ่น หมายความว่าสภาองค์การบริหารส่วนจังหวัด สภาเทศบาล คณะกรรมการสุขาภิบาล สภาเมืองพัทยาและสภาองค์การบริหารส่วนตำบลคณะกรรมการพัฒนาท้องถิ่นหมายความว่า คณะกรรมการพัฒนาองค์การบริหารส่วนจังหวัด คณะกรรมการพัฒนาเทศบาลคณะกรรมการพัฒนาสุขาภิบาล คณะกรรมการพัฒนาเมืองพัทยาและคณะกรรมการพัฒนาองค์การบริหารส่วนตำบลคณะกรรมการสนับสนุนการจัดทำแผนพัฒนาท้องถิ่นหมายความว่า คณะกรรมการสนับสนุนการจัดทำแผนพัฒนาองค์การบริหารส่วนจังหวัดคณะกรรมการสนับสนุนการจัดทำแผนพัฒนาเทศบาลคณะกรรมการสนับสนุนการจัดทำแผนพัฒนาสุขาภิบาลคณะกรรมการสนับสนุนการจัดทำแผนพัฒนาเมืองพัทยาและคณะกรรมการสนับสนุนการจัดทำแผนพัฒนาองค์การบริหารส่วนตำบลอำเภอหมายความรวมถึงกิ่งอำเภอด้วยผู้บริหารท้องถิ่นหมายความว่า นายกองค์การบริหารส่วนจังหวัด นายกเทศมนตรี ประธานกรรมการสุขาภิบาลปลัดเมืองพัทยา และประธานกรรมการบริหารองค์การบริหารส่วนตำบลนายอำเภอ หมายความรวมถึงปลัดอำเภอผู้เป็นหัวหน้าประจำกิ่งอำเภอด้วยแผนพัฒนา หมายความรวมถึงยุทธศาสตร์การพัฒนา แผนพัฒนาห้าปี และแผนพัฒนาประจำปียุทธศาสตร์การพัฒนา หมายความว่ายุทธศาสตร์การพัฒนาเศรษฐกิจและสังคมที่องค์กรปกครองส่วนท้องถิ่นจัดทำขึ้นเพื่อแสดงลักษณะและสภาพเศรษฐกิจและสังคมของท้องถิ่นในอนาคตแผนพัฒนาห้าปี หมายความว่าแผนพัฒนาเศรษฐกิจและสังคมขององค์กรปกครองส่วนท้องถิ่นอันมีลักษณะเป็นการกำหนดนโยบาย แนวทาง แผนงานโครงการในการพัฒนาท้องถิ่นนั้นให้สอดคล้องกับแผนพัฒนาเศรษฐกิจและสังคมแห่งชาติแผนพัฒนาจังหวัด และยุทธศาสตร์การพัฒนา โดยมีระยะเวลาห้าปีแผนพัฒนาประจำปี หมายความว่าแผนพัฒนาเศรษฐกิจและสังคมขององค์กรปกครองส่วนท้องถิ่นอันมีลักษณะเป็นแนวทางปฏิบัติและรายการประสานแผนงานและโครงการของจังหวัด อำเภอตำบล และการดำเนินงานของประชาชนในท้องถิ่นซึ่งได้จัดทำขึ้นสำหรับปีงบประมาณแต่ละปีเพื่อพัฒนาเศรษฐกิจและสังคมและแก้ไขปัญหาของประชาชนในท้องถิ่นหมวด ๑องค์กรวางแผนพัฒนาองค์การบริหารส่วนจังหวัด ข้อ ๖ องค์กรวางแผนพัฒนาองค์การบริหารส่วนจังหวัดประกอบด้วย(๑) คณะกรรมการพัฒนาองค์การบริหารส่วนจังหวัด(๒)คณะกรรมการสนับสนุนการจัดทำแผนพัฒนาองค์การบริหารส่วนจังหวัดข้อ ๗คณะกรรมการพัฒนาองค์การบริหารส่วนจังหวัด ประกอบด้วย(๑) นายกองค์การบริหารส่วนจังหวัด ประธานกรรมการ(๒) รองนายกองค์การบริหารส่วนจังหวัด ทุกคน กรรมการ(๓) หัวหน้าสำนักงานจังหวัด กรรมการ(๔) ผังเมืองจังหวัด กรรมการ(๕)สมาชิกสภาองค์การบริหารส่วนจังหวัดที่สภาองค์การบริหารส่วนจังหวัดคัดเลือกอำเภอละหนึ่งคน กรรมการ(๖) ผู้ทรงคุณวุฒิผู้นำองค์กรภาคเอกชนหรือองค์กรประชาชนที่นายกองค์การบริหารส่วนจังหวัดคัดเลือกจำนวนไม่น้อยกว่าสามคนและไม่เกินห้าคน กรรมการ(๗) ผู้ตรวจการส่วนท้องถิ่น กรรมการ(๘) ปลัดองค์การบริหารส่วนจังหวัด กรรมการและเลขานุการ(๙) หัวหน้าส่วนแผนและงบประมาณ กรรมการและผู้ช่วย เลขานุการข้อ ๘คณะกรรมการพัฒนาองค์การบริหารส่วนจังหวัดมีอำนาจหน้าที่ ดังนี้(๑)กำหนดแนวทางการพัฒนาให้สอดคล้องกับแผนพัฒนาเศรษฐกิจและสังคมแห่งชาติแผนพัฒนาจังหวัด แผนพัฒนาอำเภอ การผังเมือง ปัญหาขององค์การบริหารส่วนจังหวัดและให้คำปรึกษาหารือเกี่ยวกับการพัฒนาท้องถิ่น(๒) เสนอแนะแนวทางการแก้ไขปัญหาการพิจารณาให้ข้อคิดเห็นเกี่ยวกับแผนพัฒนาและติดตามประเมินผลแผนพัฒนา(๓) ให้ความเห็นชอบร่างแผนพัฒนาข้อ ๙คณะกรรมการสนับสนุนการจัดทำแผนพัฒนาองค์การบริหารส่วนจังหวัด ประกอบด้วย(๑) ปลัดองค์การบริหารส่วนจังหวัด ประธานกรรมการ(๒)หัวหน้าส่วนการบริหารขององค์การบริหารส่วนจังหวัด กรรมการ(๓)เจ้าหน้าที่สำนักผังเมืองจังหวัดที่ผังเมืองจังหวัดมอบหมาย กรรมการ(๔) หัวหน้าส่วนแผนและงบประมาณ กรรมการและเลขานุการ(๕) เจ้าหน้าที่วิเคราะห์นโยบายและแผน กรรมการและผู้ช่วย เลขานุการข้อ ๑๐คณะกรรมการสนับสนุนการจัดทำแผนพัฒนาองค์การบริหารส่วนจังหวัดมีหน้าที่ดังนี้(๑) กำหนดแผนงานโครงการให้สอดคล้องกับแนวทางการพัฒนาขององค์การบริหารส่วนจังหวัด(๒) วิเคราะห์และประสานแผนงานโครงการของท้องถิ่น(๓) จัดทำร่างแผนพัฒนาข้อ ๑๑นายกองค์การบริหารส่วนจังหวัดอาจแต่งตั้งคณะอนุกรรมการสาขาหรือคณะทำงานเพื่อช่วยเหลือการจัดทำแผนพัฒนาองค์การบริหารส่วนจังหวัดก็ได้หมวด ๒องค์กรวางแผนพัฒนาเทศบาลหรือเมืองพัทยา ข้อ ๑๒องค์กรวางแผนพัฒนาเทศบาลหรือเมืองพัทยา ประกอบด้วย(๑) คณะกรรมการพัฒนาเทศบาลหรือเมืองพัทยา(๒)คณะกรรมการสนับสนุนการจัดทำแผนพัฒนาเทศบาลหรือเมืองพัทยาข้อ ๑๓คณะกรรมการพัฒนาเทศบาลหรือเมืองพัทยา ประกอบด้วย(๑) นายกเทศมนตรีหรือปลัดเมืองพัทยา ประธานกรรมการ(๒) เทศมนตรีทุกคนหรือรองปลัดเมืองพัทยา กรรมการ(๓)สมาชิกสภาเทศบาลหรือสมาชิกสภาเมืองพัทยาที่สภาเทศบาลหรือสภาเมืองพัทยาคัดเลือกไม่เกินสามคน กรรมการ(๔) หัวหน้าสำนักงานจังหวัด กรรมการ(๕) ผังเมืองจังหวัด กรรมการ(๖) ผู้ตรวจการส่วนท้องถิ่น กรรมการ(๗)ปลัดอำเภอผู้รับผิดชอบงานแผนพัฒนาอำเภอที่นายอำเภอในเขตพื้นที่ที่ตั้งของเทศบาลหรือเมืองพัทยามอบหมาย กรรมการ(๘) ผู้ทรงคุณวุฒิผู้นำองค์กรภาคเอกชนหรือองค์กรประชาชนที่นายกเทศมนตรีหรือปลัดเมืองพัทยาคัดเลือกจำนวนไม่น้อยกว่าสามคนและไม่เกินห้าคน กรรมการ(๙)ปลัดเทศบาลหรือหัวหน้าสำนักปลัดเมืองพัทยา กรรมการและเลขานุการ(๑๐) รองปลัดเทศบาลหรือรองหัวหน้าสำนักปลัดเมืองพัทยาที่ได้รับมอบหมาย กรรมการและผู้ช่วย เลขานุการ(๑๑)ผู้อำนวยการ/หัวหน้ากองวิชาการและแผนหรือหัวหน้างานวิเคราะห์นโยบายและแผนหรือเจ้าหน้าที่วิเคราะห์นโยบายและแผน กรรมการและผู้ช่วย เลขานุการข้อ ๑๔คณะกรรมการพัฒนาเทศบาลหรือเมืองพัทยามีอำนาจหน้าที่ ดังนี้(๑)กำหนดแนวทางการพัฒนาให้สอดคล้องกับแผนพัฒนาเศรษฐกิจและสังคมแห่งชาติแผนพัฒนาจังหวัด แผนพัฒนาอำเภอ การผังเมือง ปัญหาของเทศบาลหรือเมืองพัทยาและให้คำปรึกษาหารือเกี่ยวกับการพัฒนาท้องถิ่น(๒) เสนอแนะแนวทางการแก้ไขปัญหาการพิจารณาให้ข้อคิดเห็นเกี่ยวกับแผนพัฒนาและติดตามประเมินผลแผนพัฒนา(๓) ให้ความเห็นชอบร่างแผนพัฒนาข้อ ๑๕คณะกรรมการสนับสนุนการจัดทำแผนพัฒนาเทศบาลหรือเมืองพัทยา ประกอบด้วย(๑)ปลัดเทศบาลหรือหัวหน้าสำนักปลัดเมืองพัทยา ประธานกรรมการ(๒) รองปลัดเทศบาลหรือรองหัวหน้าสำนักปลัดเมืองพัทยาที่ได้รับมอบหมาย กรรมการ(๓)หัวหน้าส่วนการบริหารของเทศบาลหรือเมืองพัทยา กรรมการ(๔)เจ้าหน้าที่สำนักผังเมืองจังหวัดที่ผังเมืองจังหวัดมอบหมาย กรรมการ(๕)ผู้อำนวยการ/หัวหน้ากองวิชาการและแผนหรือหัวหน้างานวิเคราะห์นโยบายและแผนหรือเจ้าหน้าที่วิเคราะห์นโยบายและแผน กรรมการและเลขานุการข้อ ๑๖คณะกรรมการสนับสนุนการจัดทำแผนพัฒนาเทศบาลหรือเมืองพัทยามีหน้าที่ ดังนี้(๑) กำหนดแผนงานโครงการให้สอดคล้องกับแนวทางการพัฒนาของเทศบาลหรือเมืองพัทยา(๒) วิเคราะห์และประสานแผนงาน โครงการของท้องถิ่น(๓) จัดทำร่างแผนพัฒนาข้อ ๑๗นายกเทศมนตรีหรือปลัดเมืองพัทยาอาจแต่งตั้งคณะอนุกรรมการสาขาหรือคณะทำงานตามความเหมาะสมเพื่อช่วยเหลือการจัดทำแผนพัฒนาเทศบาลหรือเมืองพัทยาก็ได้หมวด ๓องค์กรวางแผนพัฒนาสุขาภิบาล ข้อ ๑๘องค์กรวางแผนพัฒนาสุขาภิบาล ประกอบด้วย(๑) คณะกรรมการพัฒนาสุขาภิบาล(๒) คณะกรรมการสนับสนุนการจัดทำแผนพัฒนาสุขาภิบาลข้อ ๑๙คณะกรรมการพัฒนาสุขาภิบาล ประกอบด้วย(๑) ประธานกรรมการสุขาภิบาล ประธานกรรมการ(๒)กรรมการสุขาภิบาลที่คณะกรรมการสุขาภิบาลคัดเลือกจำนวนสามคน กรรมการ(๓) ปลัดอำเภอที่นายอำเภอมอบหมายหนึ่งคน กรรมการ(๔) ผู้ทรงคุณวุฒิผู้นำองค์กรภาคเอกชนหรือองค์กรประชาชนที่ประธานกรรมการสุขาภิบาลคัดเลือกจำนวนไม่น้อยกว่าสองคนและไม่เกินสามคน กรรมการ(๕) ปลัดสุขาภิบาล กรรมการและเลขานุการข้อ ๒๐คณะกรรมการพัฒนาสุขาภิบาลมีอำนาจหน้าที่ ดังนี้(๑)กำหนดแนวทางการพัฒนาให้สอดคล้องกับแผนพัฒนาเศรษฐกิจและสังคมแห่งชาติแผนพัฒนาจังหวัด แผนพัฒนาอำเภอ การผังเมือง ปัญหาของสุขาภิบาลและให้คำปรึกษาหารือเกี่ยวกับการพัฒนาท้องถิ่น(๒) เสนอแนะแนวทางการแก้ไขปัญหาการพิจารณาให้ข้อคิดเห็นเกี่ยวกับแผนพัฒนาและติดตามประเมินผลแผนพัฒนา(๓) ให้ความเห็นชอบร่างแผนพัฒนาข้อ ๒๑คณะกรรมการสนับสนุนการจัดทำแผนพัฒนาสุขาภิบาล ประกอบด้วย(๑) ปลัดสุขาภิบาล ประธานกรรมการ(๒) หัวหน้าส่วนการบริหารของสุขาภิบาล กรรมการ(๓)เจ้าหน้าที่สำนักงานปลัดสุขาภิบาลที่รับผิดชอบในการจัดทำแผนพัฒนาสุขาภิบาล กรรมการและเลขานุการข้อ ๒๒คณะกรรมการสนับสนุนการจัดทำแผนพัฒนาสุขาภิบาลมีหน้าที่ ดังนี้(๑) กำหนดแผนงานโครงการให้สอดคล้องกับแนวทางการพัฒนาของสุขาภิบาล(๒) วิเคราะห์และประสานแผนงานโครงการของท้องถิ่น(๓) จัดทำร่างแผนพัฒนาข้อ ๒๓ ประธานกรรมการสุขาภิบาลอาจแต่งตั้งคณะอนุกรรมการสาขาหรือคณะทำงานตามความเหมาะสมเพื่อช่วยเหลือการจัดทำแผนพัฒนาสุขาภิบาลก็ได้หมวด ๔องค์กรวางแผนพัฒนาองค์การบริหารส่วนตำบล ข้อ ๒๔ องค์กรวางแผนพัฒนาองค์การบริหารส่วนตำบลประกอบด้วย(๑)คณะกรรมการพัฒนาองค์การบริหารส่วนตำบล(๒)คณะกรรมการสนับสนุนการจัดทำแผนพัฒนาองค์การบริหารส่วนตำบลข้อ ๒๕ คณะกรรมการพัฒนาองค์การบริหารส่วนตำบลประกอบด้วย(๑)ประธานกรรมการบริหารองค์การบริหารส่วนตำบล ประธานกรรมการ(๒)กรรมการบริหารองค์การบริหารส่วนตำบล ทุกคน กรรมการ(๓)สมาชิกสภาองค์การบริหารส่วนตำบลที่สภาองค์การบริหารส่วนตำบลคัดเลือกไม่เกินสามคน กรรมการ(๔) ผู้ทรงคุณวุฒิผู้นำองค์กรภาคเอกชน หรือองค์กรประชาชนที่คณะกรรมการบริหารองค์การบริหารส่วนตำบลคัดเลือกจำนวนไม่เกินห้าคน กรรมการ(๕)กำนันในพื้นที่ที่องค์การบริหารส่วนตำบลตั้งอยู่ กรรมการ(๖) ปลัดอำเภอผู้รับผิดชอบประจำตำบล กรรมการ(๗)ปลัดองค์การบริหารส่วนตำบล กรรมการและเลขานุการ(๘)หัวหน้าสำนักงานปลัดองค์การบริหารส่วนตำบลหรือผู้ที่ประธานกรรมการบริหารองค์การบริหารส่วนตำบลมอบหมาย กรรมการและผู้ช่วย เลขานุการข้อ ๒๖คณะกรรมการพัฒนาองค์การบริหารส่วนตำบลมีอำนาจหน้าที่ ดังนี้(๑)กำหนดแนวทางการพัฒนาให้สอดคล้องกับแผนพัฒนาเศรษฐกิจและสังคมแห่งชาติแผนพัฒนาจังหวัด แผนพัฒนาอำเภอ การผังเมือง ปัญหาขององค์การบริหารส่วนตำบลและให้คำปรึกษาหารือเกี่ยวกับการพัฒนาท้องถิ่น(๒) เสนอแนะแนวทางการแก้ไขปัญหา การพิจารณาให้ข้อคิดเห็นเกี่ยวกับแผนพัฒนาและติดตามประเมินผลแผนพัฒนา(๓) ให้ความเห็นชอบร่างแผนพัฒนาข้อ ๒๗คณะกรรมการสนับสนุนการจัดทำแผนพัฒนาองค์การบริหารส่วนตำบล ประกอบด้วย(๑)ปลัดองค์การบริหารส่วนตำบล ประธานกรรมการ(๒)รองปลัดองค์การบริหารส่วนตำบล หัวหน้าสำนักงานปลัดองค์การบริหารส่วนตำบลและหัวหน้าส่วนการบริหารขององค์การบริหารส่วนตำบล ทุกส่วน กรรมการ(๓)ผู้มีความรู้ด้านการวางแผนพัฒนาที่คณะกรรมการพัฒนาองค์การบริหารส่วนตำบลคัดเลือกจำนวนไม่เกินสามคน กรรมการ(๔)พนักงานส่วนตำบลที่ได้รับมอบหมาย กรรมการและเลขานุการข้อ ๒๘คณะกรรมการสนับสนุนการจัดทำแผนพัฒนาองค์การบริหารส่วนตำบลมีหน้าที่ ดังนี้(๑) กำหนดแผนงานโครงการให้สอดคล้องกับแนวทางการพัฒนาขององค์การบริหารส่วนตำบล(๒) วิเคราะห์และประสานแผนงานโครงการของท้องถิ่น(๓) จัดทำร่างแผนพัฒนาข้อ ๒๙คณะกรรมการบริหารองค์การบริหารส่วนตำบลอาจแต่งตั้งคณะอนุกรรมการสาขาหรือคณะทำงานตามความเหมาะสมเพื่อช่วยเหลือการจัดทำแผนพัฒนาองค์การบริหารส่วนตำบลก็ได้หมวด๕การจัดทำแผนพัฒนา ข้อ ๓๐การจัดทำยุทธศาสตร์การพัฒนาจะต้องสอดคล้องกับยุทธศาสตร์การพัฒนาจังหวัดโดยดำเนินการ ดังนี้(๑) ได้รับความเห็นชอบจากคณะกรรมการพัฒนาท้องถิ่น(๒) ได้รับความเห็นชอบจากสภาท้องถิ่น(๓) ได้รับอนุมัติจากผู้บริหารท้องถิ่นข้อ ๓๑การจัดทำแผนพัฒนาห้าปีจะต้องสอดคล้องกับยุทธศาสตร์การพัฒนา โดยดำเนินการดังนี้(๑) วิเคราะห์ข้อมูลกำหนดวัตถุประสงค์ของการพัฒนา และจัดทำร่างแผนพัฒนาห้าปี(๒) ได้รับความเห็นชอบจากคณะกรรมการพัฒนาท้องถิ่น(๓)เสนอคณะกรรมการประสานแผนพัฒนาท้องถิ่นให้ความเห็นสำหรับองค์การบริหารส่วนตำบลไม่ต้องเสนอคณะกรรมการประสานแผนพัฒนาท้องถิ่นแต่เสนอศูนย์ประสานการพัฒนาองค์การบริหารส่วนตำบลให้ความเห็นแทน(๔)เสนอขอความเห็นชอบจากสภาท้องถิ่นเพื่อพิจารณาตามข้อ ๓๒ข้อ ๓๒สภาท้องถิ่นพิจารณาเห็นชอบร่างแผนพัฒนาห้าปีแล้วเสนอผู้ว่าราชการจังหวัดพิจารณาตามข้อ๓๓สำหรับองค์การบริหารส่วนตำบลไม่ต้องเสนอผู้ว่าราชการจังหวัดแต่เสนอคณะกรรมการพัฒนาอำเภอ/กิ่งอำเภอพิจารณาแล้วเสนอนายอำเภอพิจารณาตามข้อ๓๓ในกรณีที่สภาท้องถิ่นไม่เห็นชอบร่างแผนพัฒนาห้าปีให้นำกลับไปพิจารณาทบทวนใหม่ภายในสามสิบวันนับแต่วันที่ไม่เห็นชอบแล้วนำเสนอใหม่หากสภาท้องถิ่นยืนยันไม่เห็นชอบอีกให้ชี้แจงเหตุผลที่ไม่เห็นชอบต่อผู้บริหารท้องถิ่นเพื่อเสนอผู้ว่าราชการจังหวัดพิจารณาตามข้อ๓๓สำหรับองค์การบริหารส่วนตำบลไม่ต้องเสนอผู้ว่าราชการจังหวัดแต่เสนอคณะกรรมการพัฒนาอำเภอ/กิ่งอำเภอพิจารณาแล้วเสนอนายอำเภอพิจารณาตามข้อ๓๓ข้อ ๓๓ผู้ว่าราชการจังหวัดพิจารณาร่างแผนพัฒนาห้าปีขององค์การบริหารส่วนจังหวัดเทศบาล สุขาภิบาล และเมืองพัทยา ตามข้อ ๓๒ แล้ว หากเห็นชอบให้ลงนามอนุมัติถ้าไม่เห็นชอบให้ส่งคืนพร้อมทั้งเหตุผลเพื่อพิจารณาทบทวนแล้วเสนอผู้ว่าราชการจังหวัดพิจารณาในกรณีผู้ว่าราชการจังหวัดไม่เห็นชอบด้วยให้ส่งให้สภาท้องถิ่นพิจารณาใหม่ภายในสามสิบวันนับแต่วันที่ได้รับคืนมา ถ้าสภาท้องถิ่นมีมติยืนยันด้วยคะแนนเสียงไม่น้อยกว่าสองในสามของจำนวนสมาชิกสภาท้องถิ่นเท่าที่มีอยู่ให้ถือเป็นที่สุดสำหรับองค์การบริหารส่วนตำบลอำนาจของผู้ว่าราชการจังหวัดตามวรรคหนึ่งและวรรคสองให้เป็นอำนาจของนายอำเภอข้อ ๓๔การจัดทำแผนพัฒนาประจำปีให้ทบทวนจากแผนพัฒนาห้าปี โดยดำเนินการ ดังนี้(๑) กำหนดรายละเอียดของโครงการระบุที่มาของงบประมาณ และจัดทำร่างแผนพัฒนาประจำปี(๒) ได้รับความเห็นชอบจากคณะกรรมการพัฒนาท้องถิ่น(๓)เสนอคณะกรรมการประสานแผนพัฒนาท้องถิ่นให้ความเห็นสำหรับองค์การบริหารส่วนตำบลไม่ต้องเสนอคณะกรรมการประสานแผนพัฒนาท้องถิ่นให้ความเห็นแต่เสนอศูนย์ประสานการพัฒนาองค์การบริหารส่วนตำบลให้ความเห็นแทนแล้วเสนอขอรับความเห็นชอบจากสภาองค์การบริหารส่วนตำบล(๔) ได้รับความเห็นชอบจากผู้บริหารท้องถิ่นข้อ ๓๕แผนพัฒนาให้จัดทำตามระยะเวลา ดังนี้(๑) ยุทธศาสตร์การพัฒนาให้จัดทำเสร็จก่อนแผนพัฒนาห้าปี(๒)แผนพัฒนาห้าปีให้จัดทำเสร็จก่อนแผนพัฒนาประจำปีของปีแรก(๓)แผนพัฒนาประจำปีให้จัดทำเสร็จภายในเดือนมิถุนายนก่อนงบประมาณประจำปีผู้ว่าราชการจังหวัดมีอำนาจขยายเวลาของการจัดทำแผนพัฒนาตามวรรคหนึ่งแล้วรายงานกระทรวงมหาดไทยทราบสำหรับองค์การบริหารส่วนตำบลอำนาจของผู้ว่าราชการจังหวัดตามวรรคสอง ให้เป็นอำนาจของนายอำเภอแล้วแจ้งจังหวัดเพื่อรายงานกระทรวงมหาดไทยทราบหมวด๖องค์กรและการประสานแผนพัฒนา ข้อ ๓๖องค์กรประสานแผนพัฒนา ประกอบด้วย(๑) คณะกรรมการประสานแผนพัฒนาท้องถิ่น(๒) ศูนย์ประสานการพัฒนาองค์การบริหารส่วนตำบลข้อ ๓๗คณะกรรมการประสานแผนพัฒนาท้องถิ่น ประกอบด้วยตัวแทนองค์กรปกครองส่วนท้องถิ่นในเขตจังหวัด คือ นายกองค์การบริหารส่วนจังหวัดนายกเทศมนตรีทุกเทศบาล ปลัดเมืองพัทยาเฉพาะจังหวัดชลบุรี ประธานกรรมการสุขาภิบาลทุกสุขาภิบาล ประธานศูนย์ประสานการพัฒนาองค์การบริหารส่วนตำบลทุกอำเภอปลัดองค์การบริหารส่วนจังหวัด ปลัดเทศบาลทุกเทศบาล ปลัดสุขาภิบาลทุกสุขาภิบาลและเลขานุการศูนย์ประสานการพัฒนาองค์การบริหารส่วนตำบลทุกอำเภอการประชุมคณะกรรมการประสานแผนพัฒนาท้องถิ่นคราวแรกให้ผู้ว่าราชการจังหวัดเป็นผู้เรียกประชุมและให้คณะกรรมการประสานแผนพัฒนาท้องถิ่นเลือกประธาน รองประธาน เลขานุการและผู้ช่วยเลขานุการตำแหน่งละหนึ่งคนจากกรรมการด้วยกันสำหรับวาระการดำรงตำแหน่งและเงื่อนไขอื่นๆให้เป็นไปตามมติของคณะกรรมการประสานแผนพัฒนาท้องถิ่นคณะกรรมการประสานแผนพัฒนาท้องถิ่นอาจมีมติเชิญผู้ว่าราชการจังหวัดเป็นที่ปรึกษาของคณะกรรมการประสานแผนพัฒนาท้องถิ่นก็ได้คณะกรรมการประสานแผนพัฒนาท้องถิ่นมีอำนาจหน้าที่ตรวจสอบ วิเคราะห์ ประสานแผนงาน โครงการขององค์กรปกครองส่วนท้องถิ่นและพิจารณาให้ความเห็นร่างแผนพัฒนาห้าปีและร่างแผนพัฒนาประจำปีขององค์การบริหารส่วนจังหวัดเทศบาล สุขาภิบาล และเมืองพัทยาข้อ ๓๘ศูนย์ประสานการพัฒนาองค์การบริหารส่วนตำบลประกอบด้วยประธานกรรมการบริหารองค์การบริหารส่วนตำบลและปลัดองค์การบริหารส่วนตำบลทุกแห่งในอำเภอการประชุมศูนย์ประสานการพัฒนาองค์การบริหารส่วนตำบลคราวแรกให้นายอำเภอเป็นผู้เรียกประชุมและให้ศูนย์ประสานการพัฒนาองค์การบริหารส่วนตำบลเลือกประธานกับรองประธานตำแหน่งละหนึ่งคนจากประธานกรรมการบริหารองค์การบริหารส่วนตำบลและเลือกเลขานุการกับผู้ช่วยเลขานุการตำแหน่งละหนึ่งคนจากปลัดองค์การบริหารส่วนตำบลสำหรับวาระการดำรงตำแหน่งและเงื่อนไขอื่นๆให้เป็นไปตามมติของศูนย์ประสานการพัฒนาองค์การบริหารส่วนตำบลศูนย์ประสานการพัฒนาองค์การบริหารส่วนตำบลอาจมีมติเชิญนายอำเภอเป็นที่ปรึกษาของศูนย์ประสานการพัฒนาองค์การบริหารส่วนตำบลก็ได้ศูนย์ประสานการพัฒนาองค์การบริหารส่วนตำบลมีหน้าที่ตรวจสอบวิเคราะห์ ประสานแผนงาน โครงการขององค์การบริหารส่วนตำบลและพิจารณาให้ความเห็นร่างแผนพัฒนาห้าปีและร่างแผนพัฒนาประจำปีขององค์การบริหารส่วนตำบลหมวด๗การเพิ่มเติมการแก้ไขหรือเปลี่ยนแปลงแผนพัฒนา ข้อ ๓๙การเพิ่มเติม การแก้ไขหรือเปลี่ยนแปลงยุทธศาสตร์การพัฒนากระทำได้โดยกรณีดังนี้(๑) นโยบายหรือเป้าหมายของการพัฒนาเปลี่ยนแปลงไป(๒) ผลกระทบจากการติดตามประเมินผลแผนพัฒนา(๓) ข้อเรียกร้องซึ่งเป็นมติของประชาชนในท้องถิ่นโดยดำเนินการตามขั้นตอน คือคณะกรรมการพัฒนาท้องถิ่นเสนอเรื่องพร้อมรายละเอียดข้อมูล เหตุผลและความจำเป็นเพื่อขอรับความเห็นชอบจากผู้บริหารท้องถิ่น คณะกรรมการประสานแผนพัฒนาท้องถิ่นและเสนอขอรับอนุมัติจากสภาท้องถิ่นตามลำดับสำหรับองค์การบริหารส่วนตำบลให้ขอรับความเห็นชอบจากศูนย์ประสานการพัฒนาองค์การบริหารส่วนตำบลก่อนนำเสนอคณะกรรมการประสานแผนพัฒนาท้องถิ่นด้วยข้อ ๔๐การเพิ่มเติมโครงการในแผนพัฒนาห้าปีซึ่งโครงการนั้นไม่มีอยู่ในแผนพัฒนาห้าปีกระทำได้โดยได้รับความเห็นชอบจากคณะกรรมการพัฒนาท้องถิ่นและสภาท้องถิ่นตามลำดับและเสนอเพื่อขอรับอนุมัติจากผู้บริหารท้องถิ่นแล้วแจ้งผู้ว่าราชการจังหวัดหากภายในสิบห้าวันนับแต่วันที่ได้รับแจ้งผู้ว่าราชการจังหวัดมีความเห็นเป็นอย่างอื่นให้แจ้งผู้บริหารท้องถิ่นพร้อมเหตุผลเพื่อทบทวนใหม่แล้วเสนอผู้ว่าราชการจังหวัดพิจารณาและให้ถือเป็นที่สุดสำหรับองค์การบริหารส่วนตำบลไม่ต้องแจ้งผู้ว่าราชการจังหวัดแต้ให้แจ้งนายอำเภอแทนและอำนาจของผู้ว่าราชการจังหวัดตามวรรคหนึ่งให้เป็นอำนาจของนายอำเภอและรายงานให้จังหวัดทราบการแก้ไขหรือเปลี่ยนแปลงโครงการในแผนพัฒนาห้าปีซึ่งโครงการนั้นมีอยู่ในแผนพัฒนาห้าปีกระทำได้โดยได้รับความเห็นชอบจากคณะกรรมการพัฒนาท้องถิ่นแล้วขอรับอนุมัติจากผู้บริหารท้องถิ่นสำหรับองค์การบริหารส่วนตำบลให้ได้รับความเห็นชอบจากคณะกรรมการพัฒนาองค์การบริหารส่วนตำบลและสภาองค์การบริหารส่วนตำบลตามลำดับแล้วขอรับอนุมัติจากประธานกรรมการบริหารองค์การบริหารส่วนตำบลข้อ ๔๑การนำเอาโครงการที่ได้รับอนุมัติให้เพิ่มเติมในแผนพัฒนาห้าปีตามข้อ ๔๐วรรคหนึ่งหรือวรรคสองแล้วมาเพิ่มเติมในแผนพัฒนาประจำปีกระทำได้โดยได้รับอนุมัติจากผู้บริหารท้องถิ่นการแก้ไขหรือเปลี่ยนแปลงโครงการในแผนพัฒนาประจำปีซึ่งโครงการนั้นมีอยู่ในแผนพัฒนาห้าปีกระทำได้โดยได้รับความเห็นชอบจากคณะกรรมการพัฒนาท้องถิ่นแล้วขอรับอนุมัติจากผู้บริหารท้องถิ่นสำหรับองค์การบริหารส่วนตำบลให้ได้รับความเห็นชอบจากคณะกรรมการพัฒนาองค์การบริหารส่วนตำบลและสภาองค์การบริหารส่วนตำบลตามลำดับแล้วขอรับอนุมัติจากประธานกรรมการบริหารองค์การบริหารส่วนตำบลหมวด๘การติดตามและประเมินผล ข้อ ๔๒แผนพัฒนาที่ประกาศใช้แล้ว การเพิ่มเติมการแก้ไขหรือเปลี่ยนแปลงยุทธศาสตร์การพัฒนา โครงการที่เพิ่มเติมแก้ไขหรือเปลี่ยนแปลงในแผนพัฒนาห้าปี หรือแผนพัฒนาประจำปีที่อนุมัติแล้วให้แจ้งสภาท้องถิ่น คณะกรรมการพัฒนาจังหวัด คณะกรรมการพัฒนาอำเภอ และคณะกรรมการประสานแผนพัฒนาท้องถิ่นในส่วนที่เกี่ยวข้องภายในสิบห้าวันนับแต่วันที่ประกาศใช้หรืออนุมัติและประกาศให้ประชาชนในท้องถิ่นได้ทราบโดยทั่วกันสำหรับองค์การบริหารส่วนตำบลให้แจ้งสภาองค์การบริหารส่วนตำบล คณะกรรมการพัฒนาอำเภอและศูนย์ประสานการพัฒนาองค์การบริหารส่วนตำบลภายในสิบห้าวันนับแต่วันที่ประกาศใช้หรืออนุมัติและประกาศให้ประชาชนในท้องถิ่นได้ทราบโดยทั่วกันข้อ ๔๓ให้องค์กรปกครองส่วนท้องถิ่นนำแผนพัฒนาไปปฏิบัติโดยให้มีการติดตามประเมินผลและรายงานผลให้คณะกรรมการพัฒนาท้องถิ่นคณะกรรมการประสานแผนพัฒนาท้องถิ่นและสภาท้องถิ่นที่เกี่ยวข้องเพื่อทราบและใช้เป็นข้อมูลสำหรับการดำเนินการตามอำนาจหน้าที่เป็นประจำทุกปีสำหรับองค์การบริหารส่วนตำบลให้รายงานศูนย์ประสานการพัฒนาองค์การบริหารส่วนตำบลทราบด้วยบทเฉพาะกาล ข้อ ๔๔แผนพัฒนาห้าปี (พ.ศ. ๒๕๔๐-๒๕๔๔) และแผนพัฒนาประจำปี พ.ศ. ๒๕๔๒ที่มีอยู่เดิมก่อนวันที่ระเบียบนี้มีผลในการประกาศใช้ ให้มีผลใช้ต่อไปได้ประกาศ ณ วันที่ ๒๑ กรกฎาคม พ.ศ. ๒๕๔๑พลตรี สนั่นขจรประศาสน์รัฐมนตรีว่าการกระทรวงมหาดไทยสรัลพร/พิมพ์๒๖ กุมภาพันธ์ ๒๕๕๑ฐิติพงษ์/ตรวจ๒๙ กุมภาพันธ์ ๒๕๕๑[๑] ราชกิจจานุเบกษาเล่ม ๑๑๕/ตอนพิเศษ ๖๔ ง/หน้า ๓/๒๔ กรกฎาคม ๒๕๔๑